భారతీయ రక్షణ లెక్కల (అకౌంట్స్) సేవ

భారత రక్షణ లెక్కల సేవ (ఇండియన్ డిఫెన్స్ అకౌంట్స్ సర్వీస్ - IDAS) అనేది భారత ప్రభుత్వ కార్యనిర్వాహక శాఖకు చెందిన కేంద్ర సివిల్ సేవలలో గ్రూప్-A,Complete Civil Service Schedule of the Civil Services Group A of India."  Civil Service Group A - Government of India, 1 January 2011. గ్రూప్-BService Profile of IDAS." Service Profile of IDAS, 1 January 2025.chrome-extension://efaidnbmnnnibpcajpcglclefindmkaj/https://cgda.nic.in/pdf/serviceprofileIDAS.pdf కింద పనిచేసే ఒక సివిల్ సర్వీస్.

ఈ సేవ భారత రక్షణ సేవలకు ఆర్థిక సలహా, చెల్లింపులు, లెక్కలు, ఆడిట్ సంబంధిత సేవలను అందిస్తుంది. వీటిలో భారత సాయుధ దళాలు అంటే సైన్యం, నౌకాదళం, వాయుసేన, తీర రక్షక దళం ఉంటాయి. అదనంగా రక్షణ రంగానికి అనుబంధమైన సంస్థలు అయిన రక్షణ ప్రభుత్వ రంగ సంస్థలు, మిలిటరీ ఇంజినీర్ సర్వీసులు, సరిహద్దు రహదారి సంస్థ, రక్షణ పరిశోధన అభివృద్ధి సంస్థ వంటి సంస్థలకు కూడా ఇవే  సేవలు అందిస్తుంది.

ఐడిఎఎస్ అధికారులు భారత ప్రభుత్వ రక్షణ మంత్రిత్వ శాఖకు చెందిన గ్రూప్-ఎ గెజిటెడ్  పౌర  అధికారులు. వీరి నియామకం ప్రధానంగా యూనియన్ పబ్లిక్ సర్వీస్ కమిషన్ ప్రతి సంవత్సరం నిర్వహించే సివిల్ సర్వీసెస్ పరీక్ష ద్వారా జరుగుతుంది. . ఐడిఎఎస్ కు కేడర్ నియంత్రణాధికారం కంట్రోలర్ జనరల్ ఆఫ్ డిఫెన్స్ అకౌంట్స్ (సిజిడిఎ) వద్ద ఉంటుంది. సిజిడిఎ భారత రక్షణ లెక్కల సేవకు అధిపతి కాగా రక్షణ లెక్కల విభాగానికి కూడా ప్రధాన అధికారి.https://www.cgda.nic.in/

 ఆకృతి 
ఐడిఎఎస్ అధికారులు రక్షణ లెక్కల విభాగం (డిఎడి) యొక్క నిర్వహణ కేడర్‌గా పనిచేస్తారు. ఈ విభాగానికి 250 సంవత్సరాలకు పైగా చరిత్ర ఉంది. దీని ఆరంభం 1747 సంవత్సరానికి చెందింది. అప్పట్లో భారతదేశంలో సైనిక సేవల జీతాలు, లెక్కల నిర్వహణ కోసం ఈ విభాగం  స్థాపించబడింది.https://cgda.nic.in/index.php?page=landmarksdad
ప్రస్తుతం ఈ విభాగం సైన్యం, నౌకాదళం, వాయుసేన, రక్షణ పరిశోధన అభివృద్ధి సంస్థ, భారత తీర రక్షక దళం, ఇతర అంతర్-సేవా సంస్థలకు ఆర్థిక సలహా, చెల్లింపులు, లెక్కలు, అంతర్గత ఆడిట్ సేవలు అందించాల్సిన బాధ్యత ఉంది. రక్షణ మంత్రిత్వ శాఖ పరిపాలనా నియంత్రణలో ఉన్న సంస్థలు ఏదైనా వ్యయం చేపట్టే ముందు సంబంధిత స్థాయిలలో పనిచేసే ఐడిఎఎస్ ఆర్థిక సలహాదారుల సమ్మతి అవసరం.https://cgda.nic.in/index.php?page=abtdad . కేంద్ర సిబ్బంది నియామక పథకం కింద భారత ప్రభుత్వంలోని వివిధ మంత్రిత్వ శాఖల్లో కూడా ఐడిఎఎస్ అధికారులు వివిధ నిర్వహణ స్థాయిల్లో పనిచేస్తారు..

 రక్షణ ఆర్థిక వ్యవస్థ  గురించి 
రక్షణ సంబంధిత ఆర్థిక విషయాలన్నింటిని చూసేందుకు రక్షణ మంత్రిత్వ శాఖలో ప్రత్యేక ఆర్థిక విభాగం ఉంది. ఈ విభాగానికి అధిపతి రక్షణ ఆర్థిక కార్యదర్శి, రక్షణ సేవల ఆర్థిక సలహాదారుడిగా కూడా వ్యవహరిస్తారు.

పరిపాలనా సామర్థ్యం పెంచడం, విషయాల  పరిష్కారం వేగవంతం చేయడం లక్ష్యంగా రక్షణ సేవల అంచనాల కింద జరిగే వ్యయాలకు సంబంధించి రక్షణ మంత్రిత్వ శాఖకు విస్తృత ఆర్థిక అధికారాలు అప్పగించారు. అప్పగించిన అధికారాల పరిధిలో వ్యయ నిర్ణయాలు తీసుకునే ముందు రక్షణ సేవల ఆర్థిక సలహాదారుడు లేదా ఆర్థిక విభాగానికి చెందిన అధికృత ప్రతినిధులను సంప్రదించాలి. ఆర్థిక విభాగం రక్షణ బడ్జెట్, రక్షణ మంత్రిత్వ శాఖకు చెందిన పౌర సంస్థల వ్యయ అంచనాలను సిద్ధం చేస్తుంది. ఆయా శాఖలకు కేటాయించిన నిధుల వినియోగానికి అవసరమైన సమాచారం అందించడం, ప్రతిపాదనల తయారీపై సలహా ఇవ్వడం కూడా ఈ విభాగం బాధ్యత. రక్షణ ప్రణాళికల రూపకల్పన, అమలు ప్రక్రియలో ఆర్థిక విభాగం పూర్తిగా భాగస్వామ్యం అవుతుంది. Service Profile of IDAS." Service Profile of IDAS, 1 January 2025.https://mod.gov.in/dod/finance-division

 శిక్షణ, ప్రారంభ నియామకాలు,ఉద్యోగ అవకాశాలు 
ఐడిఎఎస్  కు ఎంపికైన అధికారులు విస్తృత శిక్షణ పొందుతారు. మొదట నాలుగు నెలల పాటు ముస్సోరిలోని లాల్ బహదూర్ శాస్త్రి జాతీయ పరిపాలన అకాడమీలో ఆల్ ఇండియా సర్వీసులతో కలిసి ప్రాథమిక శిక్షణ ఇస్తారు. ఆ తరువాత పూణెలోని జాతీయ రక్షణ ఆర్థిక నిర్వహణ అకాడమీలో ప్రవేశ శిక్షణ జరుగుతుంది. తరువాత ఫరీదాబాద్‌లోని జాతీయ ఆర్థిక నిర్వహణ సంస్థలో వృత్తిపర శిక్షణ కోర్సు నిర్వహిస్తారు. చివరిగా పూణెలోని జాతీయ రక్షణ ఆర్థిక నిర్వహణ అకాడమీలో శాఖా శిక్షణ ఇస్తారు. ఉద్యోగ సమయంలో శిక్షణతో సహా మొత్తం శిక్షణ కాలం రెండు సంవత్సరాలు. శాఖా పరీక్ష ఉత్తీర్ణులైన తరువాత జూనియర్ టైం స్కేల్‌లో నియామకం స్థిరపడుతుంది

ఆ తరువాత అధికారులు సహాయ రక్షణ లెక్కల నియంత్రణాధికారులు (ACsDA) లేదా ఉప సమగ్ర ఆర్థిక సలహాదారులు (డిప్యూటీ IFA)గా నియమితులవుతారు. ఐఎఫ్ఏలు(IFA) లు, పిసిఎస్డిఎ (PCDA) లు,సిఎస్డిఎ (CsDA) లు భారత ప్రభుత్వంలోని అతిపెద్ద బడ్జెట్ కలిగిన రక్షణ మంత్రిత్వ శాఖ వ్యయాలకు సంబంధించి కీలక బాధ్యతలు నిర్వహిస్తారు. కేటాయించిన బడ్జెట్‌ను సమర్థవంతంగా వినియోగించే ప్రణాళికల్లో భాగస్వాములవుతారు. కొనుగోళ్లు, సరఫరా ప్రక్రియలు, టెండర్లు, ఆర్థిక-లాజిస్టిక్ ప్రణాళికలు, ఒప్పందానంతర నిర్వహణ వంటి రంగాలలో కీలక పాత్ర పోషిస్తారు..

ఐడిఎఎస్ యొక్క ముఖ్య లక్షణం వేగవంతమైన పదోన్నతులు. ఇతర సమానమైన గ్రూప్-A సివిల్ సేవలతో పోలిస్తే ఇది అత్యంత వేగంగా పదోన్నతులు పొందే సేవలలో ఒకటి. సుమారు 9 సంవత్సరాల సేవ తర్వాత జూనియర్ అడ్మినిస్ట్రేటివ్ గ్రేడ్‌లో జాయింట్ CDA లేదా జాయింట్ IFAగా పదోన్నతి పొందుతారు. సాధారణంగా 17 నుంచి 18 సంవత్సరాల సేవ అనంతరం సీనియర్ అడ్మినిస్ట్రేటివ్ గ్రేడ్‌లో సీడీఏ/ఐఎఫ్ఏ గా నియమితులవుతారు. 

సిడిఎ హోదా ఆదాయపు పన్ను కమిషనర్, జీఎస్టీ కమిషనర్, పోలీసు ఐజీ, రాష్ట్ర ప్రభుత్వ కార్యదర్శి స్థాయికి సమానం. తదుపరి దశల్లో ఐడిఎఎస్ అధికారులు హెచ్ఎజి, హెచ్ఎజి  ప్లస్, అత్యున్నత స్థాయి పదవులైన పిసిడిఎ/పిఫా, అడిషనల్ సిజిడిఎ, స్పెషల్  సిజిడిఎ, సిజిడిఎ గా పదోన్నతి పొందుతారు. అదనంగా భారత ప్రభుత్వంలోని వివిధ మంత్రిత్వ శాఖలు, చట్టబద్ధ సంస్థలు, కొన్ని రాష్ట్ర ప్రభుత్వాలలో  కూడా ప్రతినియామక పోస్టుల్లో IDAS అధికారులు ముఖ్యమైన బాధ్యతలు నిర్వహిస్తున్నారు.

 ఇవి కూడా చూడండి 
 భారత పౌర సేవలు
 అఖిల భారత సేవలు 

 బాహ్య లింకులు 
 అల్ ఇండియా సర్వీసెస్ 
 యు పీ ఎస్ సి 

 మూలాలు 

Category:Ministry of Defence (India)
Category:Organisations based in Delhi

వర్గం:భారత రక్షణ వ్యవస్థ
వర్గం:రక్షణ మంత్రిత్వ శాఖ
వర్గం:కేంద్ర సేవా అధికారులు
వర్గం:రక్షణ శాఖలో పౌరులు

వర్గం:ఇండియన్ డిఫెన్సు అకౌంట్స్ సర్విస్